गुड़ा रामा में गाजे-बाजे के साथ विराजे हांसोरी माता गोरा भैरू
निकटवर्तीगुड़ा रामा गांव के बस स्टेंड के समीप नवनिर्मित हांसोरी माता एवं गोरा भेरू के मंदिर का प्राण-प्रतिष्ठा महोत्सव जोश एवं उत्साह के साथ आयोजित हुआ। इस मौके धुम्बडा महंत राजभारती महाराज, भाद्राजुन ढाणी स्थित कृष्णा गौशाला के महामंडलेश्वर संतोष भारती महाराज सहित अन्य साधु संतों का सानिध्य रहा।
इस दौरान आचार्यों के वैदिक मंत्रोच्चारण के बीच चढ़ावों के लाभार्थी परिवारों की ओर से बारी बारी से प्रतिमाओं को विराजमान एवं मोबण तोरण, शिखर कलश, दंड ध्वजा की स्थापना की गई। पूर्णाहूति के साथ महोत्सव संपन्न हुआ। महोत्सव को लेकर शुक्रवार सवेरे से ही शुभ वेला में पंडित आचार्यों के वैदिक मंत्रोच्चारण के बीच प्रतिष्ठा आयोजन को लेकर यज्ञ हवन में लाभार्थी परिवारों ने सप|िक आहुति दी। इसके बाद प्रसादी का आयोजन किया गया। कार्यक्रम में प्रधान राजेश्वरी कंवर, निंबला सरपंच सूर्यवीरसिंह, जीवनसिंह, भगवंतसिंह, भोपाजी लाखाराम देवासी, जोगाराम, सखाराम देवासी, भामाशाह छोगालाल प्रजापत, भुकु परिवार सहित ग्रामीण महिला-पुरुषों ने भाग लिया।
पूर्व संध्या पर हुआ भक्ति संध्या का आयोजन
महोत्सव को लेकर भजन संध्या का आयोजन हुआ। जिसमें भजन गायक अनुष्या चौधरी एंड पार्टी के कलाकारों ने भजनों की प्रस्तुति दी। गणपति गुरू वंदना से कार्यक्रम की शुरूआत की गई। इसके बाद उन्होंने थारा मंदरिया में भीड़ लगी है भारी..., ठुमक-ठुमक कर चले भवानी... समेत अन्य भजन सुनाए। नृत्यागंनाओं ने नृत्य पेशकर दर्शकों की दाद बटौरी।
आहोर | प्राण-प्रतिष्ठापर शिखर कलश चढ़ाते लाभार्थी।
आहोर. गुडा रामा स्थित हांसोरी माता मंदिर की प्राण प्रतिष्ठा के अवसर पर उपस्थित मौजूद ग्रामीण।
awa_Deva hin_Deva hin_Deva hin_Deva hin_Deva hin_Deva hin_Deva